सामग्री: इस फ़िल्म की एक ख़ासियत यह है कि भारतीय फ़िल्म के इतिहास में ऐसा पहली बार होगा कि एक डाक्यूमेंट्री को व्यावसायिक सिनेमा हॉल में रिलीज़ किया जाएगा.

पिछले साल माइकल मूर की डॉक्यूमेंट्री फ़िल्म 'फ़ारेनहाइट 9/11' को भारत के सिनेमाघरों में भी प्रदर्शित किया गया था. 

आगामी 24 जून को मुंबई के एक थिएटर में रिलीज़ हो रही 'जंग और अमन' एक हफ़्ते बाद एक दूसरे सिनेमा हॉल में रिलीज़ की जाएगी.

ये फ़िल्म परमाणु हथियार और युद्द के ख़तरों के बीच उग्रवाद और कट्टरपंथी राष्ट्रवाद के बीच संबंध तलाशने की कोशिश करती है.

लंबी लड़ाई

जंग और अमन 2002 में बनकर तैयार हो गयी थी लेकिन कुछ वर्षों से ये फ़िल्म अदालतों के चक्कर में फंसी हुई थी.

सबसे पहले 2002 में ही सेंसर बोर्ड ने फ़िल्म के छह हिस्सों को काटने की सिफ़ारिश की थी. 

इसके बाद फ़िल्म के निर्देशक आनंद पटवर्धन के सेंसर बोर्ड की पुनर्विचार समिति में अपील की जिसके बाद सेंसर बोर्ड ने फ़िल्म पर प्रतिबंध लगा दिया.

सेंसर बोर्ड की दूसरी पुनर्विचार समिति में जब अपील गई तो उसने फ़िल्म के 21 भागों पर कैंची चलाने की सिफ़ारिश की.

मामले की सुनवाई बोर्ड के ख़ास एपेक्स ट्राइब्यूनल में पहुँची. ट्राइब्यूनल ने फ़िल्म के दो हिस्सों को आपत्तिजनक पाया और उसे काटने के आदेश दिए.

आनंद पटवर्धन के अनुसार उनको फ़िल्म का कोई भी हिस्सा काटना मान्य नहीं था.

वे मामले को मुंबई हाईकोर्ट तक ले गए. मुंबई हाईकोर्ट ने आख़िरकार कई अंतरराष्ट्रीय पुरस्कार जीत चुकी इस फ़िल्म को बिना किसी काट-छाँट के प्रदर्शित करने का फ़ैसला सुनाया.

विवादास्पद फ़िल्मों के निर्माता

आनंद पटवर्धन और उनकी फ़िल्मों के लिए ये कोई नई बात नहीं थी.



इससे पहले लालकृष्ण आडवाणी की रथ यात्रा पर बनी उनकी फ़िल्म 'राम के नाम' भी दर्शकों तक इन्हीं जद्दोजहद के बाद पहुँची थी.

आनंद पटवर्धन के मुताबिक़ देश की सत्ताधारी ताक़तों की लाख जोड़ तोड़ के बावजूद इस देश का संविधान इस देश के नागरिक की अभिव्यक्ति की स्वतंत्रता को सुनिश्चित करता है.

'जंग और अमन' के केंद्र में हैं युद्धोन्मादी राष्ट्रवाद. राष्ट्रीय सुरक्षा के नाम पर आम नागरिकों को कौन से मूल्य चुकाने पड़ रहे हैं, फ़िल्म इस प्रश्न का विस्तार से उत्तर ढूँढ़ती है.

ज़ाहिर है कि ये असहमति वाले कई सवाल खड़े करती है.

स्मृति

फ़िल्म में इस अमरीकी मान्यता पर बार-बार सवाल उठाया गया है कि एटम बम से...\nपिछली सामग्री को संक्षेप में निम्नानुसार किया जा सकता है:
आनंद पटवर्धन की एक और बहुचर्चित फ़िल्म 'जंग और अमन' बहुत सारी क़ानूनी लड़ाई लड़ने के बाद आख़िरकार प्रदर्शित होने को तैयार है.